2009 pandemya sa trangkaso sa Pilipinas

Ang 2009 pandemya sa trangkaso sa Pilipinas nahimugso niadtong Mayo 21, 2009 pinaagi sa usa ka batan-ong Pilipina nga natakdan sa A(H1N1) nga bayrus samtang didto siya sa Estados Unidos. Sa misunod nga mga adlaw, ubay-ubay nga mga kasong lokal nabalita nga naggikan sa duha ka Taywanes nga babaye nga mitambong og seremonya sa kasal sa Zambales.

Ang 10-anyos nga bata miabot sa nasod adtong Mayo 18 ug nadala sa ospital sunod adlaw sa Research Institute for Tropical Medicine sa Muntinlupa. Sa Mayo 21, ang Department of Health (DOH) nga sekretaryo, si Francisco Duque mikompirma niini isip unang kaso sa trangkaso sa baboy (swine flu). Sumala ni Duque: 
The DOH confirms today the first case of A(H1N1) in the Philippines. She is a female traveler who arrived in the country on May 18 from the United States, whose throat specimen tested positive based on results from the Research Institute for Tropical Medicine.}}

Sugod sa outbreak sa A(H1N1) sa Amerika, si Presidente Gloria Macapagal-Arroyo nagkanayon sa Department of Health, sa Bureau of Immigration, ug sa Bureau of Quarantine ug uban pang ahensya nga ikontrol ug imonitor ang mga nangabot sa mga tugpahanan ug pantalan. Ang mga gamit nga thermal imaging nainstalar sa mga dagkong tugpahanan aron ieskren ang mga pasahero nga naggikan sa mga nasod diin adunay impeksyon sa maong trangkaso. Ang Pilipinas puyde magkwarentina sa mga biyahero nga gikan sa Mehiko nga may hilanat. Usab, ang pag-import sa mga baboy gikan U.S. ug Mehiko gikontrolar, ug ang restriksyon sa bakuna sa trangkaso sa baboy gitangtang. Hasta Hunyo 15, 2009, 193 na ang nakompirma nga kaso sa Pilipinas.

Pagka Hunyo 22, 2009, naa na'y nakompirma nga namatyan sa A(H1N1) sa Manila, mao ang labing una nga namatyan sa tibuok Asya—usa ka 49-anyos nga babae.

Reperensya

trangkaso
pandemya
Pilipinas